**Ололар көнөнә арналған кисәнең сценарийы**

-          Һаумыһығыҙ, ҡәҙерле ҡунаҡтарыбыҙ!

-          Хәйерле көн, лайыҡлы хеҙмәт юлы үткән хөрмәтле ветерандарыбыҙ!

-   Бына тағы алтын көҙҙәр етте,

Ниңә бик тиҙ үтә ғүмерҙәр,

 Ғүмер үткән, көҙҙәр үткән һайын

Моңһоуланып китә күңелдәр.

-          Алтын көҙ… Ошо һүҙҙә күпме матурлыҡ бар, ни тиклем мәғәнә ята. Ғүмер көҙө - ҡартлыҡтың да үҙ матурлығы, үҙ мәғәнәһе бар, сөнки һеҙ сыуаҡлы, мул һутлы емештәре өлгөргән йәмле ғүмер миҙгелен кисерәһегеҙ төҫлө; уңыштарығыҙҙы барлап, тәжрибәләрегеҙҙе башҡаларға йомарт өләшә торған бәхетле мәлегеҙ һәм һеҙ шуның менән бәхетле.

-          Бөгөн, көҙҙөң матур бер мәлендә, Ололар көнөн билдәләйбеҙ. Шуныһы ҡыуаныслы  - был байрам яҡшы традицияға, изге йолаға әүерелде. Ваҡыт тиҙ уҙа, өлкәндәр көнө лә үтер ҙә китер, тик  үҙ яҙмыштары менән беҙгә үрнәк булған ололарға хөрмәтебеҙ генә берүк һүрелмәһен.

-          Ейәндәр һөйөп, баллы-майлы сәйҙәр эсеп, балаларығыҙҙың ихтирамын тойоп хаҡлы рәүештә ял итеүгеҙгә ҡарамаҫтан, һеҙҙең дә йәшлек хәтирәләренә бирелеп, татлы һағыштарға сумып ултырған саҡтарығыҙ йыш булалыр.

-  Хөрмәтле ҡунаҡтар ”Һеҙҙе халыҡ ара өлкәндәр көнө”байрамы менән ихлас күңелдән ҡотлайбыҙ.Алдағы тормошоғоҙҙа ҡоростай сәләмәтлек,аҡ бәхеттәр,оҙон тыныс,мул татыу тормош теләйбеҙ.

1.Ҡотлобулһынбайрамығыҙ, Эй һөйөклө инәйҙәр

Яғымлыһүҙ,йыр,бейеүҙәр, һеҙҙең өсөн инәйҙәр,

бөгөн байрам,йәмле байрам,

Ҙур сәхнә беҙҙең ҡулда,

Ихлас күңелдән балалар.

Сығыш яһайҙар унда!

-Ҡаршы алығыҙ,4 класс уҡыусылары сығыш яһай. Йыр “Бейеп китәбеҙ”.

2.Йырлап,бейеп ҡалайыҡ,

Ғүмерҙәр бит бер генә,

Күңелдәрҙе елкендереп ,

Бейейҙәр бит бер генә.

3.Ҡояш апай зәңгәр күктән,

йылмайып ҡарап тора,

Беренселәр һеҙҙе ҡотлап.

Йырларға көтөп тора.

Йыр “Бесәйем”.

4.Балалыҡтың шат моңдары

Мәңге иҫтә ҡаласаҡ,

Гелән шулай гөрләп тор һин,

Эй бәхетле бала саҡ!

-һеҙҙең алда Парлы бейеү менән икенселәр!

5.Үҫеп еткәс әртис булам,

Оло сәхнәгә сығам,

Ә әлегә һеҙҙең алда,

Йырлап күңел йыуатам ти

4 класс уҡыусыһы Фирүзә Тулыбаева

Йыр “Күрше малай”.

6.Әйттерәләр түгелме,

Теттерәләр түгелме,

Әйттергән дә теттергән дә,

Беҙҙекеләр түгелме?

2 класс уҡыусылары башҡарыуында йыр “Дуҫлыҡ йыры”.

7.Алҡыш менән ҡаршыларға

 дуҫтар булығыҙ әҙер,

Сәскә кеүек матур балалар

йырларға сыға хәҙер.

-Ҡаршы алығыҙ “Үҙ йырыбыҙ»йыры менән өсөнсөләр.

8.Өләсәйем минең уңған

Бешерә тәмле аштар.

Ул йылмайып көлгәндә

 Ярылмаҫ тимә таштар.

Муллагулова Сәлимә башҡарыуында йыр “Өләсәйемә”.

-Хөрмәтле ҡунаҡтарыбыҙ!Һеҙ ҙә ҡасандыр,ошо бәләкәстәр кеүек парта артында ултырғанһығыҙҙыр.Бала саҡ хәтирәләре менән уртаҡлашып китһәгеҙ ине..(Һүҙ ҡунаҡтарға)

- Хөрмәтле, ветерандарыбыҙ! Һеҙҙе тағын берҙе ихлас күңелдән Ололар көнө менән ҡотлайбыҙ!!! Ҡояшлы көндәр, аяҙ күктәр, рух ныҡлығы һәм күңел көрлөгө теләйбеҙ!!!

-          Тормошобоҙҙа ошондай йырлы-моңло осрашыуҙар күберәк булһын, бер-беребеҙҙең ҡәҙерен белеп, бергә-бергә йәшәргә насип итһен!

-          Йәмле кисәбеҙ аҙағына ла яҡынлашты, һаулыҡта тағы ла осрашыуҙар теләп, хушлашабыҙ, һау булығыҙ!!!

Төҙөнө; Ҡыуандыҡова Гүзәл Ринат ҡыҙы Бөрйән районы Байназар урта мәктәбенең башланғыс кластар уҡытыусыһы.